**ОТЧЕТ за осъществената контролна дейност от РИОСВ**

**през месец декември 2018 г.**

***Кратка обобщена информация за осъществената контролна дейност за месец декември 2018 г. и резултати от извършената контролна дейност.***

През месец декември 2018 г. от експертите на 16-те регионални инспекции по околната среда и водите (РИОСВ) са извършени 1077 проверки на 953 обекта. В рамките на осъществения контрол от РИОСВ са дадени 258 предписания за отстраняване на констатирани нарушения и предприемане на мерки.

За констатирани административни нарушения на Закона за опазване на околната среда (ЗООС) и специалните закони по опазване на околната среда са съставени 46 бр. актове (АУАН), от които 5 са за констатирано неизпълнение на дадени предписания. Издадени са 60 бр. наказателни постановления (НП), с които са наложени глоби и имуществени санкции на обща стойност 208 400 лв.

Наложени са и 13 бр. санкции по реда на чл. 69 от ЗООС – за констатирани наднормени замърсявания на компонентите на околната среда (води и въздух) на обща стойност 10 919,89 лв.

Постъпилите суми по наложени глоби и санкции са общо 205 563,55 лв.

За периода са приложени и 3 бр. принудителни административни мерки (ПАМ) за спиране/ограничаване на дейности/инсталации.

***Акценти от извършената месечна контролна и административно наказателна дейност***

* Изпълнение на утвърдените планове за контролната дейност на РИОСВ за 2018 г.;
* Засилен контрол за спазване на индивидуалните емисионни ограничения (ИЕО), определени в разрешителните за ползване на повърхностен воден обект за заустване на отпадъчни води;
* Извършване на стриктен последващ контрол по изпълнение на дадени предписания.

***Кратък анализ на постигнатите резултати в областта на опазване на околната среда от осъществената контролна дейност***

 Акцент в контролната дейност през месец декември е за спазване на ИЕО, определени в разрешителните за ползване на повърхностен воден обект за заустване на отпадъчни води.

За установени превишения на ИЕО, определени в разрешителните за заустване на отпадъчни води, от РИОСВ Стара Загора са съставени АУАН на „Арсенал“ АД - 2 бр. (за площадка Казанлък и Завод № 4 на площадка гр. Мъглиж) и на „В и К - Сливен“ ЕАД (за ГПСОВ) и са наложени две имуществени санкции на „Мини Марица Изток“ ЕАД - за рудник „Трояново - 1“ (3 000 лв.) и за рудник „Трояново – 3“ (2 500 лв.), от РИОСВ Пазарджик е съставен АУАН на „Екобулхарт“ ЕООД (за площадка в с. Главиница), от РИОСВ Смолян е съставен АУАН на „Горубсо Мадан“ АД и е наложена имуществена санкция, в размера на 1 000 лв., на „Персенски“ ООД, от РИОСВ Шумен е наложена имуществена санкция, в размера на 1 000 лв., на „В и К Шумен“ ООД, от РИОСВ Пловдив е съставен АУАН на „ВП Брандс Интернешънъл“ АД и е наложена имуществена санкция, в размер на 5 000 лв., на „Млечни продукти“ ООД, от РИОСВ Русе е наложена имуществена санкция, в размера на 2 000 лв., на „В и К” ООД, гр. Русе, от РИОСВ Благоевград са наложени имуществени санкции на „Грома Холд“ ЕООД (1 000 лв.), на „Екорепласт" ЕООД (1 000 лв.) и на „Винарска изба – вила Мелник“ (1 500 лв.), от РИОСВ Велико Търново е съставен АУАН на „Зорница комерс“ ООД . За същото нарушение са наложени текущи месечни санкции, от РИОСВ Русе на „Фазерлес” АД, в размер на 1 627 лв., от РИОСВ Шумен на „Веселин Запрянов“ ЕООД, в размер на 25 лв. и от РИОСВ Велико Търново на „Би.Си.Си. 1997“ ООД, в размера на 19,89 лв.

 За нарушение на условия от разрешителното за ползване на повърхностен воден обект за заустване на отпадъчни води, от РИОСВ София са наложени имуществени санкции на „Елаците мед” АД (10 000 лв.) ина „Мина Станянци” АД (2 000 лв.).

За неподдържане на пречиствателните съоръжения в техническа и експлоатационна изправност, от РИОСВ Хасково са съставени АУАН на ЕТ „Роал – Росен Мусов“ (за ракиен казан в гр. Хасково) и на община Момчилград (за ПСОВ, с. Прогрес) и е наложена имуществена санкция, в размер на 500 лв., на „Тера Тангра“ ООД (за винарска изба в гр. Харманли).

От РИОСВ Бургас е извършено пломбиране на авариен изпускател на КПС 3 към канализационната система на гр. Поморие, с оператор „В и К“ ЕАД.

За заустване на отпадъчни води без издадено разрешително по реда на Закона за водите, от РИОСВ Благоевград са съставени АУАН на две физически лица.

 Друг акцент в контролната дейност през месеца е осъществяването на стриктен контрол за изпълнение на дадени предписания.

За неизпълнение на дадени предписания, по реда на ЗООС от РИОСВ Пловдиве наложена имуществена санкция, в размера на 2 000 лв., на „Европейски пътища“ АД, а от РИОСВ Русе са съставени АУАН на. „Биовет” АД (клон Разград) и на „Монтюпе” ЕООД и са наложени три имуществени санкции на „Монтюпе” ЕООД (две, в размер на 3 000 лв., и една, в размер на 2 000 лв.)., по реда на Закона за управление на отпадъците (ЗУО).

 През месеца е продължил контрола на неподвижните източници на вредни вещества в атмосферния въздух като за констатирани превишения на нормите за допустими емисии, от РИОСВ Стара Загора е наложена текуща месечна санкция, в размер на 208 лв., на „Берко 90 - Берковски и сие” СД, от РИОСВ Варна - на „Агроплант инвест“ ЕООД (819 лв.), от РИОСВ Русе - на „Марисан и Колев” АД (128 лв.) и на „Маккена - 08” ООД (325 лв.), а от РИОСВ Шумен – на „Плиска ойл“ ООД (740 лв.).

За неорганизирано изпускане на вредни вещества в атмосферния въздух, от РИОСВ Софияе наложена имуществена санкция, в размер на 1 500 лв., на „Аурубис България” АД, а от РИОСВ Перник е съставен АУАН на „Мин индъстри“ ЕООД.

За неизвършени собствени периодични измервания на емисиите на вредни веществ, изпускани в атмосферния въздух, от РИОСВ Велико Търново е наложена имуществена санкция, в размер на 2 000 лв., на „БОН“ ЕООД.

От РИОСВ Стара Загорае съставен АУАН на ,,ЕМ СИ ВИ - 96’’ ООД (за обект бензиностанция) за нарушение на разпоредбите на ЗЧАВ.

Извършени са и планираните проверки в областта на биологичното разнообразие и защитените територии и зони.

От РИОСВ Пловдивса извършени проверки на пазарите в гр. Пловдив и гр. Асеновград. При проверката на пазара в гр. Асеновград е установено, че се извършва продажба на защитени видове птици, като виновните лица са задържани от органите на МВР. Птиците са конфискувани и пуснати на свобода.

За неправомерно притежание на препариран екземпляр от защитен вид от РИОСВ Плевене съставен АУАН на физическо лице, а от РИОСВ Стара Загорае глобено физическо лице, в размер на 100 лв.

От РИОСВ Враца са извършени проверки на вековни дървета в землището на гр. Роман и в землището на гр. Враца. При проверките е установено, че вековното дърво, което се намира в частен имот в регулацията на гр. Враца, е в добро състояние, а вековното дърво в землището на гр. Роман е напълно опожарено от мълния, в резултат на което е загинало и в тази връзка, предстои да бъдат предприети действия по неговото заличаване от регистъра на защитените природни обекти.

От РИОСВ Бургас са съставени АУАН на физическо лице и на „Фулда България“ ООД и две физически лица са глобени, всяко в размер на 50 лв., за това че, в границите на природна забележителност „Пясъчни дюни в района на ММЦ Приморско“ са навлезли и паркирали превозни средства и са наложени имуществени санкции, всяка в размер на 1 000 лв., на „Полин 74“ ЕООД и на „НС Инвест 6“ ЕООД, за това, че в границите на природен парк „Странджа“ са организирали временни паркинги.

От РИОСВ Варна са наложени глоби (по 50 лв. всяка) на две физически лица за извършване на спортен (любителски) риболов на територията на защитена местност „Шабленско езеро“.

За изсичане на единични и групи дървета, както и разораване на имоти на територията на защитени зони, от РИОСВ Хасково е наложена глоба (по 100 лв. всяка) на три физически лица.

За реализация на инвестиционни предложения без проведена процедура за оценка на съвместимостта с предмета и целите за опазване на защитените зони, от РИОСВ Велико Търново е съставен АУАН на физическо лице, а от РИОСВ Хасково е глобил физическо лице със 100 лв.

Осъществен е и контрол за спазване на изискванията на ЗУО и подзаконовите нормативни актове към него.

За извършване на дейности с отпадъци без издадено разрешителен документ по реда на ЗУО, от РИОСВ Бургас е съставен АУАН на „Лимец 1975“ ЕООД, от РИОСВ Смолян е наложена имуществена санкция, в размер на 500 лв., на физическо лице, от РИОСВ Благоевград е наложена имуществена санкция, в размера на 7 000 лв., на община Хаджидимово, от РИОСВ Варна е наложена имуществена санкция, в размера на 7 000 лв. на „МГ Билдинг Груп ЕУ Стандарт“ ЕООД и е приложена ПАМ на „ЯНА СИМЕ БЕЛ“ ЕООД, от РИОСВ Велико Търново е наложена имуществена санкция, в размера на 1 400 лв., на „Евипартс“ ЕООД, а от РИОСВ Монтана е съставен АУАН на физическо лице.

От РИОСВ Стара Загора е глобено физическо лице, в размера на 2 000 лв., за извършване на дейност с излезли от употреба моторни превозни средства (ИУМПС) без регистрация по Търговския закон.За неконтролирано управление на строителни отпадъци, от РИОСВ Шумен са глобени едно физическо лице с 2 500 лв., а друго с 2 000 лв.

За неизпълнение на условия от издадено разрешително за дейности с отпадъци, от РИОСВ Варна е наложена имуществена санкция, в размера на 10 000 лв., на „Еко Инвест продукт“ ООД.

От РИОСВ Плевене наложена имуществена санкция, в размер на 3 000 лв., на „Драгевит“ ЕООД за неводене на отчетност на отпадъците и е приложена ПАМ за спиране на производствената дейност на площадката за дейности с отпадъци на дружеството в с. Рупци. За неводене отчетност на отпадъците, с по 2 000 лв., са санкционирани: „Феникс грийн“ ЕООД (РИОСВ Благоевград) и „Феникс - Дупница” ООД (РИОСВ Перник). За същото нарушение са съставени АУАН на: „Топлофикация – Габрово“ ЕАД е (РИОСВ Велико Търново), „Кратон“ ЕООД (РИОСВ Монтана) и „Маршал 91“ ООД (РИОСВ Перник).

Във връзка с отоплителния сезон до всички кметове на общини, в териториалния обхват на РИОСВ Бургас, са изпратени писма за засилване на контрола относно изгарянето на отпадъци за отопление.

От РИОСВ Пазарджик е извършена проверка във връзка с подаден сигнал за нерегламентирано изхвърляне на отпадъци в коритото на р. Елшишка в района на с. Елшица. Обходени са двата ръкава на р. Елшишка. Наличие на отпадъци от опаковки, биоразградими и строителни отпадъци е установено по десния ръкав на реката. На кмета на с. Елшица е дадено предписание за почистване на замърсените терени и доизграждане на подпорна стена с излезли от употреба гуми, с цел правилното им оползотворяване.

За неупражнен контрол и допуснати нерегламентирани замърсявания с отпадъци от РИОСВ София и РИОСВ Перник са глобени кметове на общини, съответно с 1 400 лв. и 3 000 лв.

От РИОСВ Русеса наложени имуществени санкции на „Берус” АД, в размер на 20 000 лв., за това, че дружеството е допуснало запалване на отпадъците в Регионалното депо Русе и на община Силистра, в размер на 7 000 лв., за допуснато запалване на отпадъците в Регионалното депо Силистра.

За нерегламентирано изгаряне на отпадъци, от РИОСВ Плевене съставен АУАН на „Бая“ ЕООД, а от РИОСВ Шумен е наложена имуществена санкция, в размера на 1 400 лв., на МБАЛ – Шумен.

Във връзка с постъпили сигнали за запенване на водите на р. Стара в землището на гр. Пещера от РИОСВ Пазарджик е извършен емисионен контрол на заустваните отпадъчни води, формиращи се от дейността на „Биовет“АД. На оператора на обекта са съставени са 2 АУАН за превишаване на ИЕО (определени в комплексното разрешително) от заустване № 3.

За неизпълнение на условия от комплексното разрешително са съставени АУАН на „Клеърс“ ЕООД (РИОСВ Плевен), на ТЕЦ „Брикел“ ЕАД (РИОСВ Стара Загора) и „Панагюрска медна компания“АД, гр. София, за площадка с. Цар Асен (РИОСВ Пазарджик). За същото нарушение, от РИОСВ Русеса наложени две имуществени санкции (60 000 лв. и 2 000 лв.) на „Биовет” АД (клон Разград), а от РИОСВШумен е наложена текуща месечна санкция, в размера на 112 лв., на „Мит и Ко“ ЕООД.

***Ефект спрямо околната среда, бизнеса и обществеността***

Пет екземпляра от вида „Ръждив вечерник“ и екземпляри от вида: „Голям ястреб“, „Обикновен мишелов“ и „Домашна кукумявка“ са изпратени за лечение в Център за диви животни, гр. Стара Загора, екземпляр от вида „Ням лебед“ е настанен в ОП „Зоопарк - СЦ“ Варна, екземпляр от вида „Обикновен мишелов“ е настанен в ОП „ЦЗПЖ - Добрич“, а девет екземпляра от вида „Кафяво прилепче“ са пуснати на свобода в подходящи за вида райони.

Почистени са четири нерегламентирани сметища – две в землището на гр. Кърджали и две в землището на гр. Симеоновград.

Община Лесичово е приложила мерки за недопускане на пожари от самозапалване на биогаз на общинското депо за неопасни отпадъци. Извършено е уплътняване на наличните количества отпадъци и е отстранена изсъхналата растителност в района на депо.

Преустановено е незаконно третиране на ИУМПС от физическо лице и е почистен имот в с. Светлина, като ИУМПС са предадени на лице, притежаващо разрешителен документ, издаден по реда на ЗУО.

От РИОСВ Велико Търново е създадена възможност чрез мобилно приложение да се подават сигнали за нарушения в защитените зони за опазване на дивите птици „Остров“, „Вардим“ и „Рибарници „Хаджи Димитрово“.